**Nekustamā īpašuma nodokļa atvieglojumu piešķiršana saimnieciskās darbības veicējiem Valmieras novadā**

Valmieras novada pašvaldībā nekustamā īpašuma nodokļa (turpmāk tekstā – NĪN) atvieglojumu piešķiršanu nodrošina Centrālās pārvaldes struktūrvienība Finanšu un ekonomikas nodaļa.

Saskaņā ar Valmieras novada pašvaldības 2021.gada 25.novembra saistošajiem noteikumiem Nr.19 “Nekustamā īpašuma nodokļa atvieglojumu piešķiršanas kārtība Valmieras novadā” NĪN atvieglojumi tiek piešķirti šādām nodokļu maksātāju kategorijām:

|  |  |  |  |  |
| --- | --- | --- | --- | --- |
| **SN punkts** | **NĪN atvieglojumu saņēmēju kategorija** | **Atvieglojumu apmērs** | **Atvieglojumu objekts** | **Iesniedzamie dokumenti** |
| 13 | Nodokļa maksātājs, kura īpašumā vai lietojumā ir ēka – vasaras terase vai vasaras kafejnīca, kurai ir sezonas rakstura pielietojums. | 50% | vasaras terase vai vasaras kafejnīca | * iesniegums\*
 |
| 14 | Nodokļa maksātājs, kurš savu saimniecisko darbību veic Pašvaldības izglītības iestāžu telpās veicot izglītojamo komplekso ēdināšanu vai pansionāta telpās, veicot pansionāta iemītnieku komplekso ēdināšanu. | 90% | nomā esošas izglītības iestāžu telpas vai pansionāta telpas un zeme | * iesniegums\*
 |
| 15 | Nodokļa maksātājs, kura īpašumā ir rūpnieciskās ražošanas ēka, ja tajā notiek pamatražošana un taksācijas gada 30. jūnijā ir:1. saglabāta ražošana;
2. investēti līdzekļi ražošanā laika periodā no iepriekšējā taksācijas gada 1. jūlija līdz kārtējā taksācijas gada 30. jūnijam;
3. saglabātas darbavietas virs 80 % attiecībā pret vidējo darbavietu skaitu iepriekšējā taksācijas periodā
 | 25% | ēka ar galveno lietošanas veidu – kods 1251 | * iesniegums\*\*;
* apliecinājums, ka ražošanas ēkās ir saglabāta ražošana un saglabātas darba vietas;
* pievienotas dokumentu kopijas, kas apstiprina līdzekļu investēšanu ražošanā
 |
| 16 | Nodokļa maksātājs, kura īpašumā ir viesnīca, viesu izmitināšanas vai tūristu izmitināšanas ēka, ja tajā:1. tiek sniegts viesu izmitināšanas pakalpojums;
2. saglabātas darbavietas virs 80 % attiecībā pret vidējo darbavietu skaitu iepriekšējā taksācijas periodā.
 | 25% | ēka ar galveno lietošanas veidu – kods 1211 | * iesniegums\*\*;
* apliecinājums, ka ēkā tiek sniegts viesu izmitināšanas pakalpojums un saglabātas darba vietas
 |
| 17 | Nodokļa maksātājs pēc ēkas nodošanas ekspluatācijā par jaunuzceltu ēku vai būves pārbūvi, kas paredzēta saimnieciskās darbības veikšanai, kuras rezultātā mainās būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu, kas tiek izmantota saimnieciskās darbības veikšanai. | 1.gadā – 90 %, 2.gadā – 50 % 3.gadā – 25 % | ēka, kas paredzēta saimnieciskās darbības veikšanai | * iesniegums
 |
| 18 | Nodokļa maksātājs par atjaunotu ēku, kas tiek izmantota saimnieciskās darbības veikšanai:* ja tiek uzlabota ēkas energoefektivitāte;
* izņemot dzīvojamās mājas ar galveno lietošanas veidu ar kodu 1110, 1121 un 1122;
* vienu gadu pēc būvdarbu pabeigšanas.
 | 50% | atjaunota ēka, kas paredzēta saimnieciskās darbības veikšanai | * iesniegums
 |
| 19 | Nodokļa maksātājs par nekustamo īpašumu, kurā tiek veikta regulāra filmu publiska demonstrēšana  | 90% | telpu grupas un tām piekritīgā zeme | * iesniegums\*
 |
| 20 | Nodokļa maksātājs par ēkām vai telpu grupām, kas ir iekļautas vietējās, reģiona vai valsts nozīmes kultūrvēsturisko objektu sarakstā, kur komersants ir veicis to pārbūvi atbilstoši [Būvniecības likumam](https://likumi.lv/ta/id/258572-buvniecibas-likums), un pārbūves rezultātā tiek saglabāts ēkas vēsturiskais veidols un arhitektoniskās vērtības, kā arī šajā nekustamajā īpašumā tiek veikta multifunkcionāla kultūras un mākslas centra darbība, veicināta kultūras pakalpojumu un profesionālās mākslas pieejamība. | 90% | ēka, telpu grupas un tām piekritīgā zeme | * iesniegums\*
 |
| 21 | Nodokļa maksātājs – jaunizveidots komersants, saimnieciskās darbības veicējs, ja:1. komersants reģistrēts iepriekšējā taksācijas gadā;
2. kopš komersanta reģistrēšanas Latvijas Republikas Uzņēmumu reģistrā radītas ne mazāk kā piecas jaunas darbavietas;
3. darbinieku ikmēneša vidējā darba samaksa nav mazāka par valstī noteikto minimālo algu.
 | 25% | Ēka | * iesniegums\*;
* VID izziņa par komersanta vidējo nodarbināto skaitu;
* uzņēmuma vadītāja vai īpašnieka parakstīta izziņa par nodarbināto vidējo darba samaksu
 |
| 22 | Nodokļa maksātājs (nomnieks) par Pašvaldībai piederošu nekustamo īpašumu, kas tiek izmantots organizācijas (biedrības vai nodibinājuma), kam piešķirts sabiedriskā labuma organizācijas statuss, darbības nodrošināšanai. | 90% | zeme, ēkas | * iesniegums\*
 |
| 23 | Nodokļa maksātājs par būvniecības stadijā esošu daudzdzīvokļu dzīvojamo māju (ēkas galvenais lietošanas veids, kods 1122) un rūpnieciskās ražošanas ēku (ēkas galvenais lietošanas veids ar kodu 1251), kura reģistrēta kadastra reģistrā kā jaunbūve, līdz objekta nodošanai ekspluatācijā, bet ne ilgāk kā divus gadus no atvieglojuma saņemšanas. | 90% | - ēka ar galveno lietošanas veidu – kods 1122- ēka ar galveno lietošanas veidu – kods 1251 | * iesniegums
 |
| 24 | Nodokļa maksātājs par būvniecības stadijā esošu daudzdzīvokļu dzīvojamo māju (ēkas galvenais lietošanas veids ar kodu 1122) un rūpnieciskās ražošanas ēku (ēkas galvenais lietošanas veids ar kodu 1251), kurai tiek veikta pārbūve un tās laikā objekts nav izmantojams, līdz objekta nodošanai ekspluatācijā, bet ne ilgāk kā divus gadus no atvieglojuma saņemšanas. | 70% | - ēka ar galveno lietošanas veidu – kods 1122- ēka ar galveno lietošanas veidu – kods 1251 | * iesniegums
 |
| 25 | Pašvaldības kapitālsabiedrības par īpašumā vai tiesiskajā valdījumā esošajiem likuma "[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)" [3. panta](https://likumi.lv/ta/id/43913-par-nekustama-ipasuma-nodokli#p3) pirmās daļas 2. punktā minētajiem objektiem, ja īres tiesības uz šiem objektiem nav nostiprinātas zemesgrāmatā. | 90% | zeme, ēkas | * iesniegums\*
 |
| 26 | Nodokļa maksātājs (nomnieks) par Pašvaldībai piederošu nekustamo īpašumu, kas tiek izmantots atbilstoši darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.3. pasākuma "Teritoriju revitalizācija uzņēmējdarbības veicināšanai pašvaldībās" ietvaros īstenojamiem projektiem Nr. 5.6.2.0/19/I/015 "Industriālo teritoriju attīstība Valmierā – 1. kārta" un Nr. 5.6.2.0/20/I/012 "Industriālo teritoriju attīstība Valmierā – 2. kārta" nosacījumiem. | 90% | zeme, ēkas | * iesniegums\*
 |
| 27 | Nodokļa maksātājs par sporta ēkām (ēkas galvenais lietošanas veids ar kodu 1265), sporta un rekreācijai aprīkotajām teritorijām, ja nekustamais īpašums tiek izmantots publisku sporta nodarbību, pasākumu un sacensību vajadzībām un ir publiski pieejams. | 50% | - ēka ar galveno lietošanas veidu – kods 1265- zeme | * iesniegums\*;
* apliecinājums, ka nekustamais īpašuma tiek izmantots publisku sporta nodarbību, pasākumu un sacensību vajadzībām un ir publiski pieejams
 |

**\*Iesniegums iesniedzams no taksācijas gada 2.janvāra līdz taksācijas gada 30.novembrim!!!**

**\*\*SN 15.un 16.punktā noteiktajām NĪN kategorijām, iesniegums iesniedzams no taksācijas gada 1.jūlija līdz taksācijas gada 30.novembrim!!!**

**Nodokļa maksātāju kategorijas, kuri ir saimnieciskās darbības veicēji un pretendē uz atvieglojumu, aizpilda *de minimis* atbalsta uzskaites veidlapu elektroniskajā sistēmā un veic veidlapas apstiprināšanu. Piesakoties atvieglojumam, iesniegumā norāda veidlapas identifikācijas numuru!!!**

Lai saņemtu NĪN atvieglojumu, saimnieciskās darbības veicējam jautājuma par atvieglojumu piešķiršanu izskatīšanas brīdī, nekustamā īpašuma nodokļa parāds nedrīkst būt lielāks par 15 *euro* un Valsts ieņēmumu dienesta administrēto nodokļu parādi, kas ir lielāki par 150 *euro*.